internet vaartha 178 Views
స్పిన్‌ బౌలింగ్‌తో చెలరేగిన జడేజా
ముంబై : టీమిండియా హెడ్‌ కోచ్‌ కుంబ్లే పెట్టిన పరీక్షలో కోహ్లీ సహా పలువురు బ్యాట్స్‌మెన్‌ ఫెయిల్‌ అయ్యారు.కాగా అజింక్యా రహానే ఒక్కడే పాస్‌ అయ్యాడు. బ్యాట్స్‌మెన్‌కు కుంబ్లే గంట పాటు పరీక్ష పెట్టాడు.ఇటీవల వన్డే,టి20,టెస్టుల్లో బాగా ఆడుతున్న కోహ్లీ కూడా కుంబ్లే పెట్టిన పరీక్షలో ఫెయిల్‌ కావడం గమనార్హం. ప్రాక్టీస్‌ సెషల్‌లో టెస్ట్‌ మ్యాచ్‌లో కట్టుకునే ప్యాడ్లతో బరిలోకి దిగమని కుంబ్లే వారికిచెప్పాడు. అంత ేకాదు, గంట పాటు ఔట్‌ కాకుండా బంతులను ఎదుర్కోవాలని సూచించాడు.ఈ గంట పాటు కూడా కోహ్లీ క్రీజులో నిలువలేకపోయాడు. వెస్టిండీస్‌ పర్యటనకు ముందు టీమిండియా ప్రాక్టీస్‌ సెషల్‌ మొదలు పెట్టింది.కాగా తొలి రోజు యోగాసనాలు వేయించిన కుంబ్లే,రెండవ రోజు ఆటగాళ్లను బెంగళూరుకు 40 కిలోమీటర్ల దూరం లోని ఆలూరుకు తీసుకువెళ్లాడు.అక్కడ టెస్ట్‌ మ్యాచ్‌ ప్యాడ్లు ఇచ్చి గంట పాటు ఔట్‌ కాకుండా బ్యాటింగ్‌ చేయమని పోటీ పెట్టాడు.అలాగే వీలైనన్ని ఎక్కువ వికెట్లు పడగొట్టాలని బౌలర్లకు చెప్పాడు.కాగా ఈ క్రమంలో గంట వ్యవధిలో కోహ్లీ రెండుసార్లు ఔటయ్యాడు.జడేజా స్పిన్‌ బౌలింగ్‌కు అతను బోల్తా పడ్డాడు.కాగా శిఖర్‌ ధావన్‌, మురళీ విజయ్ లు కూడా గంట పాటు నిలబడలేకపోయారు. ఒక్క రహానే మాత్రం నెగ్గాడు.